สวัสดีค่ะ พอดีรูขุมขนที่เเขนเเละขากว้างมากค่ะเห็นชัดมาก เเต่ที่หน้าไม่มีเลยค่ะ พอมีวิธีทำให้เล็กลงไหมคะ
สวัสดีค่ะ รูขุมขนกว้างนั้นมักเกิดจากการที่ต่อมน้ำมันในชั้นใต้ผิวหนังขับน้ำมันออกมามากเกินไปจึงทำให้รูขุมขนต้องขยายตัวเพิ่มขึ้นเพื่อขับน้ำมันเหล่านี้ออกมา จึงมักจะเกิดขึ้นในบริเวณที่มีต่อมไขมันอยู่มาก เชนตรงกลางใบหน้าหรือร่องแก้มการดูแลผิวโดยทั่วไป ควรล้างให้สะอาด 2 ครั้งเช้าเย็น ใช้สบู่อ่อนๆที่ไม่ระคายเคือง ไม่ควรล้างเกินวันละ 2 ครั้งเช่นกัน เพราะการล้างบ่อยๆอาจทำให้ผิวแห้ง ซึ่งส่งผลให้กลไกร่างกายผลิตน้ำมันออกมาทดแทนมากยิ่งขึ้นจนอาการแย่ลงได้แต่อย่างไรก็ตามกรณีที่รูขุมขนกว้างที่แขนขา อาจจะนึกถึงเรื่องขนคุด หรือรูขุมขนอักเสบ ซึ่งมักเกิดได้บ่อยโดยเฉพาะคนที่เป็นภูมิแพ้ผิวหนังอยู่เดิมไม่ซื้อยาใดๆมาใช้เองเพื่อหวังผลการกระชับรูขุมขน แนะนำการดูแลรักษาผิวดังกล่าวไป อาจพบแพทย์เพื่อยืนยันการวินิจฉัยก่อนว่าเป็นรูขุมขนกว้างจากสาเหตุอื่นๆที่รักษาได้ หรือมีการอักเสบของรูขุมขนร่วมด้วยหรือเปล่า